**สัญญารักษาความลับ
Non-Disclosure Agreement(NDA)**

เขียนที่ บริษัท จำกัด

 สัญญาฉบับนี้จัดทำขึ้น เมื่อวันที่ เดือน พ.ศ. ระหว่างบริษัท เลขที่ ถนน แขวง เขต จังหวัด โดย (นาย,นาง,นางสาว) เป็นกรรมการบริษัท ซึ่งในสัญญาฉบับนี้เรียกว่า “**ผู้ให้ช้อมูล**” ฝ่ายหนึ่ง และ บริษัท เลขที่ ถนน แขวง เขต จังหวัด โดย (นาย,นาง,นางสาว) ตำแหน่ง ซึ่งในสัญญาฉบับนี้เรียกว่า “**ผู้รับข้อมูล**” อีกฝ่ายหนึ่ง

 โดยที่ ผู้ให้ข้อมูล เป็นผู้มีข้อมูลที่เกี่ยวข้องกับผลงานทรัพย์สินทางปัญญาเรื่อง การใช้ภาพที่เกี่ยวกับลาย ลิขสิทธิ์ การโฆษณาการขาย รวมถึงการออกคอลเลศชันใหม่ สำหรับการถ่ายภาพสินค้าก่อนวันที่บริษัทจะวางจำหน่าย ซึ่งต่อไปนี้จะเรียกว่า "ข้อมูลที่เป็นความลับ" และมีความประสงค์ที่จะเปิดเผยข้อมูลดังกล่าวให้แก่ผู้รับข้อมูล ซึ่งทั้งสองฝ่ายจึงตกลง ทำสัญญานี้ขึ้น โดยมีเงื่อนไขดังต่อไปนี้

 1. ในสัญญานี้ "ข้อมูลที่เป็นความลับ" หมายความถึง ข้อมูลใดๆ รวมทั้งข้อมูลของบุคคลภายในและภายนอก ที่ฝ่ายผู้ให้ข้อมูลได้เปิดเผยแก่ฝ่ายผู้รับข้อมูล และฝ่ายผู้ให้ข้อมูลประสงค์ให้ฝ่ายผู้รับข้อมูลเก็บรักษาข้อมูลดังกล่าวไว้เป็นความลับและ/หรือความลับทางการค้าของฝ่ายผู้ให้ข้อมูล โดยข้อมูลดังกล่าวจะเกี่ยวข้องกับภาพที่เกี่ยวกับลาย ลิขสิทธิ์ การโฆษณา และการออกคอลเลคชั่นใหม่ สำหรับการถ่ายภาพสินค้าก่อนวันที่บริษัทจะวางจำหน่าย การรักษา ข้อมูลที่เป็นความลับฝ่ายผู้รับข้อมูลตกลงว่าจะเก็บรักษาข้อมูลที่เป็นความลับที่ฝ่ายผู้ให้ข้อมูลได้เปิดเผยให้แก่ฝ่ายผู้รับข้อมูลภายใต้สัญญาฉบับนี้ โดยฝ่ายผู้รับข้อมูลตกลงที่จะดำเนินการเก็บรักษาข้อมูลที่เป็นความลับที่ได้รับ และไม่นำไปเผยแพร่ต่อผู้อื่น

 2. ผู้รับข้อมูลตกลงใช้ข้อมูลที่เป็นความลับเพียงเพื่อให้บรรลุตามวัตถุประสงค์ที่กำหนดไว้ในสัญญานี้เท่านั้น

 3.ผู้รับข้อมูลต้องไม่ทำซ้ำข้อมูลที่เป็นความลับแม้เพียงส่วนหนึ่งส่วนใดหรือทั้งหมด เว้นแต่การทำซ้ำเพื่อการใช้ ข้อมูลที่เป็นความลับให้บรรลุผลตามวัตถุประสงค์ที่กำหนดไว้ในสัญญานี้ และภาพที่ใช้สำหรับโฆษณาสินค้าที่มี สัญลักษณ์ของทาง (ชื่อบริษัทผู้ให้ข้อมูล) เท่านั้นห้ามทำการลบ ห้ามพิมพ์ทับ รวมถึง ห้ามเคลื่อนย้าย หากไม่ได้ รับอนุญาตจากทางผู้ให้ข้อมูล

 4. การส่งคืนหรือทำลายข้อมูลอันเป็นความลับ เมื่อสัญญาสิ้นสุดลง หรือเมื่อได้รับการร้องขอข้อมูล ผู้รับ ข้อมูล ต้องส่งคืนซึ่งข้อมูลอันเป็นความลับและข้อมูลใดๆ ที่ได้มาจากหรือเกิดขึ้นมาจากการปฏิบัติงานตามสัญญา (รวมถึง สำเนาของข้อมูลดังกล่าว ไม่ว่าอยู่ในลักษณะและรูปแบบใด) ให้แก่ผู้ให้ข้อมูลทันที หรือทำลายทิ้งทันที ในกรณีที่ผู้ให้ข้อมูลมีความประสงค์ให้ทำลาย โดยผู้รับข้อมูลต้องแจ้งต่อผู้ให้ข้อมูลเป็นลายลักษณ์อักษรว่า ได้ทำลายข้อมูลอันเป็น ความลับและสำเนาทั้งหมดของข้อมูลอันเป็นความลับนั้นแล้ว และหากผู้ให้ข้อมูลร้องขอ ผู้รับ ข้อมูลต้องจัดการอำนวย ความสะดวกให้แก่ผู้ให้ข้อมูล เข้าตรวจสอบทุกขั้นตอนในการส่งคืนหรือทำลายข้อมูลอันเป็นความลับทั้งหมด ทั้งนี้ กระบวนการดังกล่าวถือเป็นกระบวนการที่ผู้รับข้อมูลต้องเก็บเป็นความลับด้วยเช่นกัน

 5. สัญญานี้มีผลใช้บังคับตั้งแต่วันที่ทั้งสองฝ่ายลงนามเป็นต้นไป

 6. ทรัพย์สินทางปัญญา ผู้รับข้อมูลตกลงว่า ทรัพย์สินทางปัญญาใดๆ ซึ่งรวมถึง ลิขสิทธิ์ สิทธิบัตรเครื่องหมาย การค้า และสิทธิอื่นใดที่เกี่ยวข้องกับทรัพย์สินทางปัญญา ซึ่งเกี่ยวกับ หรือเป็นผลมาจาก หรือเกิดขึ้นเนื่องมาจาก การปฏิบัติงานตามสัญญา หรือการได้รู้หรือได้ใช้ข้อมูลอันเป็นความลับ ให้ทรัพย์สินทางปัญญาดังกล่าวตกเป็นของผู้ให้ ข้อมูลแต่เพียงผู้เดียว

 7. การชดใช้ค่าเสียหาย กรณีที่ผู้รับข้อมูลฝ่าฝืนข้อกำหนดตามสัญญานี้ และก่อให้เกิดความเสียหายแก่ผู้ให้ข้อมูล ผู้รับข้อมูลจะต้องชดใช้ค่าเสียหายให้แก่ผู้ให้ข้อมูลและ/หรือบุคคลที่ได้รับความเสียหายสำหรับความเสียหายรวมถึงยุติสัญญาทางการขายโดยมีผลทันที

 8. การเปลี่ยนแปลงแก้ไข ข้อความหรือข้อกำหนดใดๆ ในหนังสือฉบับนี้ จะกระทำไม่ได้ เว้นแต่ผู้ให้ข้อมูลจะได้ให้ ความยินยอมเป็นลายลักษณ์อักษรก่อน

สัญญาฉบับนี้ คู่สัญญาทั้งสองฝ่ายได้อ่านและเข้าใจข้อความและเงื่อนไขต่างๆ แห่งสัญญาฉบับนี้โดยละเอียดตลอดดีแล้ว เห็นว่าถูกต้องตามเจตนาทุกประการ เพื่อเป็นหลักฐานจึงได้ลงลายมือชื่อ และประทับตราสำคัญไว้ (ถ้ามี) ไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละฉบับ

ลงชื่อ......................................ผู้ให้ข้อมูล

(.........................................)

ลงชื่อ......................................ผู้รับข้อมูล

(.........................................)

ลงชื่อ......................................พยาน

(.........................................)

ลงชื่อ......................................พยาน

(.........................................)